《过梅岭 其一》
明代·郭棐

岭上松杉接碧空，纷纷木叶下丹枫。越王经略烽尘外，丞相祠丹霄汉中。

日落栖乌分古树，天高飞旆溯流风。凭舆几度频来往，犹忆含香侍紫宫。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。